paragraph_text: Zborovi pjevaju podijeljeni u nekoliko glasova ili dionica, a najčešće četiri. To znači da dva ili više pjevača pjevaju iste note tj. istu melodiju. Dionice se zovu sopran, alt, tenor i bas, skraćeno SATB. Postoje i bariton, mezzosopran, ali i rjeđe podvrste (tenorina, kontratenor, bas-bariton, kontraalt). Ako je glazbeno djelo podijeljeno u više od četiri dionice, to se može prikazati na jednaki način, npr. SSAATTBB (osmeroglasna glazbe: dvije sopranske dionice, dvije altovske itd.) ili SSATB (peteroglasno glazbeno djelo gdje su soprani podijeljeni na dvije skupine). Dječji zbor može biti jednoglasni ako su djeca mala (sva pjevaju istu dionicu), no starija će djeca pjevati glazbena djela skladana za dva (SS, SA), tri (SSA, SAT) glasa ili više.